kardosdrur/scandi-wiki huggingface dataset:
Corno ducale

Corno ducale (italiensk: dogens horn), på dansk dogehue, er en unik hat, som blev båret af alle venetianske doger, og således var hovedbeklædning og symbol for dogen af Venedig. Den havde form som en stiv hornlignende hjelm, som var dækket med ædelstensbrokade eller gulddug og båret over en camauro, en hvid hætte ligesom den, der traditionelt bæres af paven i den katolske kirke. Corno ducale var lavet af hør med en struktureret top bagpå, der minder om den frygiske hue.

Hver påskedag stod dogen i spidsen for en procession fra Markuskirken til klostret ved St. Zakarias kirke, hvor abbedissen præsenterede ham en ny camauro, som nonnerne havde lavet.

Historie 
På grund af sin særlige form blev corno ducale et meget genkendeligt symbol på Republikken Venedig, der eksisterede fra 800-tallet–1796. Hatten figurerer i utallige kunstværker.

Corno ducale menes at have sin inspiration fra enten den skiadion, som Byzantinske dignitarer bar, eller den imperiale kamelaukion, der blev brugt i Konstantinopel efter det 9. århundrede. Hattens karakteristiske top fremkom under doge Jacopo Tiepolos regeringstid (1229-1249), og var på det tidspunkt blevet et symbol på dogen og dermed Venedigs uafhængighed af det Byzantinske rige. Venetianerne kopierede bevidst byzantinske moder, og specielt efter Romerrigets erobring af Konstantinopel i 1204, som et middel til at etablere deres egen imperiale ikonografi.

På det venetianske sprog kaldes dogehatten zoia, bogstaveligt juvel. Den bagerste spids i form af et buet horn, der giver hætten dens navn, er nævnt i det 13. århundrede under Reniero Zenos regeringstid (regerede 1253–1268). I denne beskrivelse er hovedbeklædningen lavet af karmosinrødt fløjl, med en guldcirkel rundt om dens omkreds. Et gyldent kors blev tilføjet af doge Lorenzo Celsi (regerede 1361–1365). En anden forvandling af zoiaen sker i det 15. århundrede, da doge Nicolo Marcello (regerede 1473-1474) fik lavet en i guld. 

Hornet forsvandt sammen med dogeinstitutionen i 1797, efter Napoleon Bonapartes erobring af Venedig og abdikationen samme år af den sidste doge, Ludovico Manin (levede 1725-1802).

Galleri

Referencer 

Hatte
Republikken Venedig
Store ungarske slette

Den store ungarske slette eller Alföld (ungarsk: Alföld eller Nagy-Alföld, tidligere Nagy-Magyar-Alföld) er en stor slette i det pannoniske bækken. Den gennemskæres af de to store floder Donau og Tisza og deres bifloder. Sletten er afgrænset mod nord og øst af Karpaterne, mod sydvest af de dinariske alper og mod nordvest af de transdanubiske bjerge (bag sidstnævnte ligger den lille ungarske slette).

I Ungarn er Alföld delt mellem to regioner: Észak-Alföld (nord) og Dél-Alföld (syd).

Historie 
Frem til første verdenskrigs slutning lå Alföld i midten af gamle Ungerske Kongerige, ofte omtalt som Puszta. Siden Trianon-traktaten 1921 er sletten delt mellem Ungarn og fem "efterfølgerstater": Slovakiet, Ukraine, Rumænien, Serbien og Kroatien på trods af at slettelandet (til forskel fra de omkringliggende bjergkæder) næsten overalt havde ungarsk befolkningsmajoritet .

Se også
Hortobágy Nationalpark
Broen med ni buer

Kilder og henvisninger 

Serbiens geografi
Rumæniens geografi
Ungarns geografi
Europas geografi
SS

SS hhv. S.S. står bl.a. for:
 Corsairfly (IATA-kode for fransk Corsair)
 Sacra Scriptura, latin for Den hellige Skrift
 Sancta Sedes, latin for Den Hellige Stol
 Sanctus Stanislaus, Sankt Stanislaus-ordenen, en polsk-russisk orden
 Single sided, enkeltsidede magnetiske eller optiske lagringsmedier
 Schutzstaffel, en paramilitær organisation under NSDAP (tysk nazi-tid)
 Schwarzburg-Sondershausen, et tysk fyrstedømme i Thüringen indtil 1920
 Sega Saturn, en spilkonsol fra Sega
 Shortstop, en position i baseball
 Societas Salesiani, ældre forkortelse for den katolske orden Salesianerne, nu: SDB
 SS Fiberglass, brasiliansk automobilproducent
 SS Motor Car Company, tidligere britisk bilproducent
 SS, sejlskib, præfiks for sejlskibsnavne
 Standard Swallow, et bilmærke, nu: Jaguar Cars
 Statens Sindssygevæsen stod for administrationen af psykiatriske hospitaler frem til 1976, hvor det overgik til amterne
 Strong safety, en afværgeposition i amerikansk fodbold
 Sua Santità/Sa santité, italiensk/fransk for Hans Hellighed, tiltaleform til paven
 Super Speed, i version 3.0 af Universal Serial Bus (bussystem til computere,[USB 3.0)
 Super Sport, speciel sportsversion af diverse bilmodeller
 Steamship (engelsk for dampskib)
 et pseudonym for den norske musiker Steinar Sverd Johnsen
 stone size til (ikke-lineær) størrelsesklassificering af Strass-sten
 Strada Statale, en statsvej i Italien, inddelt med vejnumre
 Sydsudan, efter landekoden if. ISO 3166-1

SS på bilnummerplader:
 Storbritannien: Dundee
 Italien: Sassari (provins)
 Norge: Bergen i Vestland fylke
 Spanien: Guipúzcoa (for San Sebastian, nu forældet)

Ss hhv. Ss. står for:
 Sante/-i/Sancti, italiensk/latinsk pluralis, den/de hellige (sanctus/sancti)

ss står også for:
 ß – Eszett, tysk dobbelt-s
 .ss, top level-domæne for Sydsudan; se top-level internetdomæner
 Siswati, et afrikansk sprog (efter ISO 639-1)
 Sopransaxofon, i rollelister

 Film
 SS (film) - dansk kortfilm fra 1968 af Finn Karlsson

Se også Wiktionary:
tysk https://de.wiktionary.org/wiki/SS

Forkortelser
Hortobágy Nationalpark

Hortobágy (ungarsk udtale: [ˈhortobaːɟ]) er en 800 km2 stor nationalpark i det østlige Ungarn, i en egn rig på folklore og kulturhistorie. Parken, en del af Store ungarske slette (Alföld), blev udpeget som nationalpark i 1973 (den første i Ungarn), og valgt blandt verdensarvssteder i 1999. Hortobágy er Ungarns største beskyttede område og det største semi-naturlige græsareal i Europa. et område på 320,37 km² blev i 1979 udpeget til Ramsarområde.

Indtil for nylig troede man at den alkaliske steppe blev dannet ved rydning af enorme skove i middelalderen, efterfulgt af foranstaltninger til at regulereTisza-flodens løb, hvilket angiveligt resulterede i jordens nuværende struktur og pH. Hortobágy er dog meget ældre, og alkaliseringen anslås at være startet for ti tusinde år siden, da Tisza først fandt vej gennem den store ungarske slette og afskærer mange vandløb fra deres kilder i de nordlige bjerge.

Et af dets mest ikoniske steder er broen med ni buer. Traditionel T-formede vippebrønde præger landskabet, samt lejlighedsvis luftspejlinger af træer flimrende i varmen på steppen. En del af nationalparken er Dark sky reservat.

Hortobágy har også haft mere negative konnotationer, som et sted for tvangsarbejde under det kommunistiske regime.

Flora og fauna 
Hortobágy er en steppe, en græsklædt slette med ungarsk gråkvæg, zackelschaf (fårerace), vandbøfler, og heste overvåget af hyrder kaldet Csikós. Det giver levesteder for mange forskellige arter, herunder 342 fuglearter, herunder aftenfalk, trieler, stortrappe og ellekrage, som er repræsenteret af ynglende populationer. Området er et vigtigt rasteområde for trækkende traner, pomeransfugle og dværggæs.

Hortobágy er også et center for opdræt af tauruskvæg, et af flere igangværende forsøg på at avle uroksen tilbage.

Billedgalleri

Kilder 

 Gorman, Gerard (1996): Ungarns fugle. Helm (A&C Black) London, Storbritannien.ISBN 0-7136-4235-1 .

 Ungarn for besøgende beskrivelse
 Magyarország.hu beskrivelse
 Nationalpark Hortobágy - Beskrivelsen af Puszta
 Tildelt "EDEN - European Destinations of Excellence" ikke-traditionel turistdestination 2008

Verdensarvsområder i Ungarn
Biosfærereservater i Ungarn
Nationalparker i Ungarn
Ramsarområder
Dansk Biblioteksforening

Dansk Biblioteksforening (1916-1919) havde til formål ”at fremme dansk Biblioteksvæsens udvikling og Interesser”.  Foreningen blev stiftet 3. november 1916. Den var en videreførelse af Bibliotekarforeningen i København (stiftet 1908), som var en slags fagforening for videnskabelige medarbejdere i København. 

Baggrunden var, at Thomas Døssing i 1915 var blevet formand for Bibliotekarforeningen. Han foreslog på en generalforsamling 3. november 1916 at den gamle forening blev ophævet, og at man dannede en ny forening for bibliotekarer ved både videnskabelige og folkelige biblioteker. Foreningen skulle samle de medlemmer af Danmarks Folkebogsamlinger, som havde meldt sig ud i protest. Medlemmerne af den nystiftede forening var tilhængere af en professionalisering af bibliotekerne, hvor bibliotekerne blev drevet af faguddannet personale og udviklede sig efter en samlet plan. Det var i modsætning til Danmarks Folkebogsamlinger, som ønskede en udvikling af bibliotekerne, præget af folkelig idealisme og uden statslig indblanding, hvad der førte til kritik af Statens Bogsamlingskomité.

Dansk Biblioteksforening havde ved sin start lidt over 100 medlemmer, og samlede hele den unge bibliotekarstand på de folkelige biblioteker. Døssing blev foreningen første formand. Foreningen fortsatte arbejdet for bibliotekernes professionalisering i tæt samarbejde med Statens Bogsamlingskomité. Målet var, at der skulle gennemføres en bibliotekslov. For at understøtte arbejdet udgav foreningen 1917-1919 Dansk Biblioteksforenings Aarsskrift med biblioteksfaglige artikler. Desuden startede foreningen i 1918 sammen med Studiekredsforeningen tidsskriftet Bogens Verden, hvor indholdet var studiekredsvejledninger, boganmeldelser og artikler om biblioteksforhold.

Gennemførelse af en bibliotekslov var et hovedpunkt i foreningens arbejde. H.O. Lange holdt på foreningens årsmøde i september 1918 et foredrag, hvor han argumenterede for, at der skulle skabes mere ordnede forhold for bibliotekerne.  Det satte gang i arbejdet med en bibliotekslov. Både Dansk Biblioteksforening og Danmarks Folkebogsamlinger henvendte sig til nu til  Undervisningsministeriet med anmodning om et udvalg, som skulle forberede et forslag til en bibliotekslov. Danmarks første bibliotekslov blev vedtaget 5. marts 1920

Stillet overfor udsigten til en kommende bibliotekslov var både Dansk Biblioteksforening og Danmarks Folkebogsamlinger interesseret i, at biblioteksverdenen optrådte samlet udadtil, selv om der internt var uenighed. Forslaget om en samlet forening blev vedtaget af begge foreninger, og 27. september 1919 blev den nye forening Danmarks Biblioteksforening oprettet.

Referencer

Etableret i 1916
Ophørt i 1919
Foreninger fra Danmark
Peter Pan (Anime)

er en anime-serie af Nippon Animation, instrueret af  Yoshio Kuroda, som første gang blev sendt i Japan på Fuji Television mellem 15. januar 1989 og 24. december 1989, og den er også populær i Storbritannien.

Tv-serier fra 1980'erne
Animeserier
Broen med ni buer

Broen med ni buer (ungarsk: Kilenclyukú híd, bogstaveligt "ni-huls bro") er det mest identificerbare symbol på Hortobágy Nationalpark på den store ungarske slette, og krydser floden Hortobágy.  Buebroen var den længste vej-stensbro i det historiske Ungarn før 1921, da Ungarn blev reduceret til en tredjedel af sit tidligere territorium. Broen blev bygget mellem 1827 og 1833 i klassisk stil.

Afstanden mellem de to landfæster på hver side af floden er 92,13 meter, mens hele stenbroens længde måler 167,3 meter. Indgangen til broen på hver side er bredere, hvilket gør livet for hyrderne lettere, da dyrene, der bliver drevet ind på broen, kommer ind i broens tragtformede åbning.

Forgængeren 
Forgængeren til den ni-buede bro var en trækonstruktion bygget i 1697, som blev forringet over tid på grund af tung trafik. I 1825, efter år med dyr vedligeholdelse af træbroen, besluttede styret i den nærliggende by Debrecen, at afmontere den, og bygge en ny stenbro i stedet for. Efter en gennemgang af flere designs blev planen fra Ferenc Povolny accepteret. Byggeriet af den nye bro påbegyndtes i 1827 og efter dens færdiggørelse i 1833 blev træbroen nedrevet.

Kilder 

 

Broer i Ungarn
Randers bybusser

Randers' bybusser Består af 4 bybuslinjer heraf 2 A-buslinjer og 8 lokallinjer, der indgår som en del af den kollektive trafik i den østjyske by Randers. Det regionale trafikselskab Midttrafik står for planlægning af ruter og køreplaner. Siden 2020 har det Umove været busoperatør i Randers.

Historie 
Det private selskab Randers Byomnibusser A/S kørte bybusser fra 1985 til 2003, hvor kommunen sendte driften i udbud.

I 1985 blev enheden Randers Bus-Trafik etableret som en del af forvaltningen i Randers Kommune. Denne enhed stod frem til Strukturreformen i 2007 for planlægning og administration af busserne i Randers Kommune. Fra 1. januar 2007 blev dette en opgave for det regionale trafikselskab Midttrafik overtog opgaverne.

Randers bybusser har tidligere anvendt sloganet: »Spar på fusserne - Kør med busserne«

Bybusserne i Randers blev i August 2020 totalt omlagt ved indførslen af højklassificerede A-bus linjer som man kender det fra flere steder på Sjælland og i Aarhus.

A-bus i Randers 
 
I August 2020 blev der i Randers indført A-busser efter de samme grundprincipper som man kender det fra Aarhus og fra flere byer på Sjælland. Busserne har en frekvens på hverdage til at afgå mellem hvert 10 minut for Linje 1A og hvert 15 minut for Linje 2A, Busserne køres af de normale gule busser eftersom systemet med de røde hjørner blev afskaffet tilbage i 2015 i Midttrafiks dækningsområde. Ifølge planen ønskede Randers Kommune sig et bedre bybusnet med højere frekvens og mere direkte linjeføring end det daværende linjenet kunne give borgerne dette resulterede i at Cowi blev spurgt til råds og fandt frem til løsningen omkring introduceringen af A-busser i Randers. Linjenettet har endnu ikke oplevet(Pr December 2021) helt den efterspørgsel som der var planlagt ud fra men dette skyldes i særdeleshed også virkningerne fra Coronaviruspandamien.

Nuværende ruter

Det gamle rutenet før 2020 
Indtil August 2020 udgjorde linjenettet dette linjenet som er som følger.

Galleri

Referencer 

Transport i Randers
Busselskaber i Danmark
Smaldyb

Smaldyb (på tysk Schmaltief) er en tidevandsrende (et søgat) i vadehavet beliggende sydvest for friserøen Amrum, der skærer sig fra sydvest ind i det nordfrisiske vadehav mellem Søsand i vest og Japsand, Knudshjørne og hallig Hoge i øst. En anden strømme ved Smaldyb er Rytterdybet. Rytterdybet og Smaldybet løber mod nordøst, hvor de forgrener sig i Nørreaa (syd for Før) og Sønderaa (syd for Langenæs). Der kan skelnes mellem den nordlige yngre Smaldyb og den sydlige ældre Smaldyb. Ny Smaldyb er det dybeste indløb for skibe fra sø-siden til Vyk og for dem, som måtte søge tilflugt indenfor grundene, hvor der i dette dyb findes flere gode ankerpladser. Det nye Smaldyb havde en dybde af 19 fod (≈5,7 m) på barren med lavvande og 28 fod (≈8,5 m) med højvande.

Noter 

Nordfrisland
Priler
Gustaf Fjæstad

Gustaf Adolf Christensen Fjæstad (født 22. december 1868 i Stockholm, død 17. juli 1948 i Arvika, Värmland) var en svensk kunstner (maler, grafiker, kunsthåndværker) og idrætsmand. Han var gift med tekstilkunstneren Maja Fjæstad.

Fjæstad opholdt sig en kort periode 1891-92 på Konstakademien. Den betydeligste indflydelse på hans virke kom dog fra den nationalromantiske strømning som prægede Konstnärsförbundet.

1897 flyttede Fjæstad til Taserud ved Arvika og søen Racken i Värmland, og dér opstod efterhånden Rackengruppen ('Rackstadsgruppen'/'Rackstadkolonin') af kunstnere, blandt andre Björn Ahlgrensson, Fritz Lindström og Bror Lindh.

Fjæstad deltog også i cykelløb. Den første udgave af Mälaren Runt fandt sted 2. juli 1892 og var på 360 km, hvor han vandt.

Referencer

Litteratur
 Datteren Agneta Fjæstad udgav 1981 biografien Gustaf och Maja Fjæstad : ett konstnärspar (2 opl. 1995)
 Herbert Sjöberg, Konstnärskolonin vid Racken : en minnesbok (2 opl. 1992)

Eksterne henvisninger
  Wikimedia Commons har flere filer relaterede til Gustaf Fjæstad 
 Gustav Fjæstad i Svenskt biografiskt lexikon af Sven Sandström hos Riksarkivet.se
 Gustav Fjaestad hos Artwondereveryday.blogspot.com 
 Barndomsminder af Agneta Fjaestad (1901-1997) Gustafs Fjæstads datter til Sveriges Radio Värmland − Af Erik Goland
 Gustav Fjæstad hos Nationalmuseum.se

Kunstnere fra Sverige
Malere fra Sverige
Tegnere fra Sverige
Designere fra Sverige 
Mandlige cykelryttere fra Sverige
Personer fra Stockholm
Svenskere i 1800-tallet
Svenskere i 1900-tallet
Lester Gaba

Lester Gaba (1907 – 12. august 1987) var en amerikansk billedhugger, forfatter og retail display designer.

Tidligt liv 
Gaba blev født i Hannibal, Missouri. Hans forældre ejede en landhandel, men Gaba interesserede sig ikke for butikken og brugte det meste af tiden på egen hånd med at tegne. I en alder af 10 deltog han i en sæbeskulpturkonkurrence arrangeret af Procter & Gamble. Selvom han ikke vandt den, ændrede deltagelsen hans liv. Han besluttede, at han ville blive en dygtig sæbeskulptør. Han gik på kunstskole i Chicago, hvor han tilbragte meget tid i Lake View, hvor Chicagos homoseksuelle befolkning på det tidspunkt samledes.

Cynthia 
I 1932 skabte Gaba mannequinmodellen Cynthia for Saks Fifth Avenue, en 45 kg tung gipsmodel, som usædvanligt for mannequiner havde realistiske menneskelige ufuldkommenheder som fregner, var kalveknæet og havde endda fødder af forskellig størrelse. 

Gaba poserede sammen med Cynthia rundt i New York City til Life magazine-optagelser, og Cynthia dukkede op på forsiden af magasinet og demonstrerede humoristisk, hvor naturtro mannequiner var blevet. Gaba antropomorferede Cynthia yderligere, og hun begyndte at modtage invitationer, fanmails og gaver og at deltage i begivenheder. Gaba insisterede på, at Cynthia havde falsk strubehoste (laryngitis) for at forklare hendes manglende tale under personlige optrædener. Cynthia nåede også at blive inviteret til brylluppet mellem den tidligere Edvard 8. og Wallis Simpson i 1937.

Privatliv 
Gaba skal i 1930erne have haft forhold til sceneinstruktøren Vincente Minnelli, far til skuespillerinden Liza Minnelli.

Referencer 

Forfattere fra USA
Billedhuggere fra USA
Marsknakke

Marsknakke (på tysk  Marschnack) er navnet på vaderne nordvest for hallig Langenæs-Nordmarsk i det nordfrisiske vadehav i det vestlige Sydslesvig. Mod syd går Marsknakken over i Svineryggen. I nord støder Marsknakkens vader mod tidevandsrenden Nørreå. På Nørreåens modsatte bred ud for øen Før ligger vaderne Nordmandsgrund med Goting Rev. Marsknakke og Svineryggen har en beskyttelsesfunktion for Langenæs.

Noter 

Vadehavet
Nordfrisland
Balatonhøjlandet Nationalpark

Balaton-højlandet eller Balaton-felvidéki Nationalpark blev etableret i 1997 og er  et beskyttet økologisk system, der omfatter   ligger i det nordlige kystland af Balatonsøen) med forbindelse af de allerede beskyttede områder, som havde været adskilte i lang tid. nationalparkens areal er på 569,97 km² og  består hovedsageligt af nedenstående seks landskabsbeskyttelsesområder. Nationalparken har  hovedkvarter i Veszprém, der er den største by i Balaton-området.

Tihany-halvøen 
I 1952 blev det første beskyttede landskabsområde i Ungarn skabt i det mest attraktive, mest varierede og videnskabeligt bedst undersøgte område i landet. Det dækker 15,62 km2, hvoraf 1,95 km2 er stærkt beskyttet. Personalet på det ungarske Balaton Limnologiske Forskningsinstitut - grundlagt i 1927 i Tihany - studerede ikke kun søens biologi, men foretog også omfattende forskning på halvøen Tihany. Som følge heraf har hundredvis af publikationer beskæftiget sig med dens geologi, fauna og flora. Al forskning understøttede ideen om at give beskyttelse til dette område.

Pécselyi-bassinet 
De let skrånende bjergskråninger, brede bjergtoppe og dale, flade højland med mindre områder med karstiske elementer  præger området. Et levn fra de vulkanske basaltaktiviteter i kvartærområdet er Halom-bakken ved Mencshely.

Káli-bassinet 
Den mest karakteristiske del af Balaton-højlandet fik beskyttelse - måske i sidste øjeblik - da et beskyttet landskabsområde i Káli-bassinet blev etableret i 1984 på et areal på 91,11 km2

Tapolca-bassinet 
I flere hundrede år har digtere, romanforfattere og malere kaldt Badacsony og dens omegn for det smukkeste landskab i Ungarn. En af den ungarske naturbeskyttelsesbevægelses største bedrifter er, at de basaltbrud, der åbnede her i 1903, endelig er blevet lukket. Den berømte dramatiker Ferenc Herczeg gjorde en kraftfuld indsats i Overhuset i 1920'erne for at få dem lukket. En pressekampagne blev også iværksat, men de sidste stenbrud lukkede først endeligt i 1964. Dem på Gulács og Tóti-bakkerne  blev forladt i slutningen af Anden Verdenskrig og i begyndelsen af 1950'erne. Szentgyörgy- og Csobánc-bakkerne er mere heldige: deres basalt blev ikke fundet egnet til byggeformål, så der er kun små ar på deres flanker.

Keszthely-bjergene 
Det karakteristiske grundfjeld i skovområdet er dolomit. På dette grundfjeld, der er typisk for de transdanubiske bjerge, er floraen og faunaen bestemt af de særlige økologiske forhold.

Kis-Balaton 
Kis Balaton er som et enormt vådområde-habitat unikt i hele Europa, hvorfor det altid er blevet registreret af international naturbeskyttelse. Dens vidunderlige fugleverden var allerede berømt i forrige århundrede; og har overlevet trods afvandingen af marsken startede i 1922. Det er derfor ikke overraskende, at da Ungarn tilsluttede sig Ramsar-konventionen i 1979, blev Kis Balaton inkluderet på listen over "vådområder af international betydning som vandfuglehabitat".

Galleri

Kilder og henvisninger 

 hjemmeside for Balaton Uplands National Park
 Balaton Uplands National Park - Ungarn beskrivelse

 
Nationalparker i Ungarn
Ramsarområder
Nordmands Grund

Nordmands Grund (på tysk: Nordmannsgrund, på nordfrisisk: a Normaans Grünj) betegner et omtrent 15 km² stort vadeområde ud for Førs sydkyst i det nordfrisiske vadehav. Vaderne ved landsbyen Goting kaldes også for Goting Rev. Nordmands Grund grænser i syd mod tidevandsrenden Nørreå og i sydvest mod Amrum Dyb. På Nørreås modsatte bred ligger halligen Nordmarsk-Langenæs med vaderne Marsknakke og Svineryggen. Vaderne har deres navn efter vikingerne og en havn der fandtes i området omtrent år 1000.

Noter

Litteratur 
 Harry Kunz und Thomas Steensen: Föhr-Lexikon, Nordfriisk Instituut, Neumünster 2013, s. 254, 

Vadehavet
Før
Nordfrisland
Spiel der Spiele

Österreichischer Spielepreis er en østrigsk spilpris, der blevet uddelt årligt siden 2001 af Österreichisches Spiele Museum. Hovedprisen kaldes Spiel der Spiele.

Vindere af Spiel der Spiele 
 2001: Die neuen Entdecker (Klaus Teuber) af Kosmos
 2002: Pueblo (Michael Kiesling, Wolfgang Kramer) af Ravensburger
 2003: King Arthur (Reiner Knizia) af Ravensburger
 2004: Einfach Genial (Reiner Knizia) af Kosmos Spiele
 2005: Trans Europa (Franz-Benno Delonge) af Winning Moves
 2006: Tal der Abenteuer (Reiner Knizia) af Parker/Hasbro
 2007: Extreme Activity (Ulrike Catty, Maria Führer) af Piatnik
 2008: Suleika (Dominique Ehrhard) af Zoch
 2009: Ramses Pyramid (Reiner Knizia) af Lego
 2010: Atlantis (Leo Colovini) af Amigo
 2011: Asara (Wolfgang Kramer, Michael Kiesling) af Ravensburger
 2012: Santa Cruz (Marcel-André Casasola Merkle) af Hans im Glück
 2013: Golden Horn: Von Venedig nach Konstantinopel (Leo Colovini) af Piatnik
 2014: Abluxxen (Wolfgang Kramer, Michael Kiesling) af Ravensburger
 2015: Mmm! (Reiner Knizia) af Pegasus
 2016: Kerala (Kirsten Hiese) af Kosmos
 2017: Bärenpark (Phil Walker-Harding) af Lookout Games
 2018: Istanbul − Das Würfelspiel (Rüdiger Dorn) af Pegasus
 2019: Forbidden Sky (Matt Leacock) af  Schmidt Spiele
 2020: Smart 10 (Christoph Reiser, Arno Steinwender) af Piatnik
 2021: Flyin’ Goblin (Corentin Lebrat, Théo Rivière) af iello

Referencer 

Etableret i 2001
Kulturpriser